Garmen Tabor

Garmen Tabor (kuni 1989 Garmen Suurmets; sündinud 19. aprillil 1968 Rakveres) on eesti näitleja, Ugala teatri juht aastail 2019-2025

Ta on lõpetanud 1985. aastal Rakvere Lastemuusikakooli ja 1986. aastal Rakvere 1. Keskkooli. Aastatel 1986–1987 õppis ta Tallinna Pedagoogilises Instituudis raamatukogundust. 1992. aastal lõpetas ta Tallinna Konservatooriumi lavakunstikateedri 15. lennu näitlejana ja 2011. aastal Eesti Muusika- ja Teatriakadeemia lavakunstikooli magistriõppe.Garmen Tabor. Ugala teatri veebisait.

Aastatel 1987–1988 töötas ta Rakvere Teatris riietajana.Garmen Tabor – teatrisse sattunud, välja ei saa. Õhtuleht, 17. jaanuar 2009.

Pärast lavakooli lõpetamist 1992. aastal suundus Garmen Tabor näitlejana tööle Eesti Draamateatrisse. Aastatel 2002–2003 oli ta Vanalinnastuudio näitleja ja aastatel 2003–2007 vabakutseline näitleja. Aastatel 2005–2008 töötas ta Kuressaare Linnateatris näitleja, lavastaja ja kirjandusala juhatajana, aastatel 2009–2011 Rahvusooperis Estonia näitejuhi, lavastaja assistendi ja lavastajana.

Garmen Tabor on olnud aastatel 2011–2017 Tartu Ülikooli Viljandi kultuuriakadeemia lavakõne lektor, aastatel 2013–2017 ühtlasi samas teatrikunsti programmijuht ja aastatel 2014–2017 etenduskunstide osakonna juhataja.Haav, Margus. Ugala praegune juht Garmen Tabor ei kandideeri teiseks ametiajaks. "Neid aastaid võiks määratleda tragikomöödiana." Sakala, 17. detsember 2024.

Aastai 2019–2025 oli Garmen Tabor Ugala teatri direktor.Ugala teatri uueks juhiks saab Garmen Tabor, ugala.ee, 2. aprill 2019 2024. aasta detsembris ütles Garmen Tabor intervjuus Sakalale, et ta ei kandideeri teiseks ametiajaks Ugala teatri direktoriks.

Rolle
1990 William Shakespeare, "Suveöö unenägu" (Titania)
1990 Henrik Ibsen, "Väike Eyolf" (Rita)
1992 Eduard Vilde, "Tabamata ime" (Lilli Ellert)
1993 Madis Kõiv, "Tagasitulek isa juurde" (Hermiine)
1993 Henrik Ibsen, "Hedda Gabler" (Thea)
1994 Bertolt Brecht, "Härra Punttila ja tema sulane Matti" (Apteekripreili ja Laina)
1996 Anton Tšehhov, "Onu Vanja" (Jelena Andrejevna)
1997 Edward Albee, "Kolm pikka naist" (osaline)

Tunnustus 
 2017 Tartu Ülikooli aumärk
 2022 Ugala kolleegipreemia – parim naisnäitleja (professor Ruth Wolffi rolli eest lavastuses "Arst")
 2023 Eesti Teatriliidu naispeaosatäitja auhind (professor Ruth Wolff lavastuses "Arst")

Isiklikku
Tema abikaasa on näitleja Margus Tabor, isa oli kolhoosiesimees Georg Suurmets.Garmeni kulgemised. Anne & Stiil, 5. august 2003 Poeg Theodor Tabor on samuti näitleja.

Viited

Kirjandus
Eesti teatri biograafiline leksikon. Tallinn 2000

Kategooria:Eesti näitlejad
Kategooria:Viljandi maakonna teatrijuhid
Kategooria:Eesti Muusika- ja Teatriakadeemia vilistlased
Kategooria:Sündinud 1968